Kanepi Vallavalitsus

**Kodukassi korteri nr 8 remont**

**RIIGIHANKE ALUSDOKUMENT**

**Hanke korraldamine alla lihthanke piirmäära**

Kanepi 2022

# Üldandmed

* 1. Hankija teeb ettepaneku esitada pakkumus vastavalt riigihanke alusdokumentides sisalduvatele tingimustele. Riigihanke alusdokumendid (edaspidi ka RHAD) koosnevad riigihangete seaduse (edaspidi ka RHS) RHS § 4 lg 17 loetletud dokumentidest.
  2. Riigihange korraldatakse kooskõlas RHS § 125 sätestatud lihthankemenetluse korraga ning RHAD-is sätestatud tingimustega.
  3. Riigihanke lühikirjeldus: Hangitava töö eesmärgiks on tähtaegselt ja optimaalsete kuludega teostada Kanepi vallas **Erastvere külas Kodukassi kinnistul korter 8** **asuva kolmetoalise korteri remont** vastavalt Hankija poolt koostatud kirjeldusele.
  4. Riigihange ei ole jaotatud osadeks.
  5. Pakkumus tuleb esitada elektrooniliselt e-postile ylar.korge@kanepi.ee hiljemalt 7. aprill 2022 ja esitatud pakkumus peab vastama kõigile RHAD-is esitatud tingimustele.
  6. Hanketeate, alusdokumentide ja hanke eseme kohta saab selgitusi Hankijalt e-postilt [ylar.korge@kanepi.ee](mailto:ylar.korge@kanepi.ee) või tel 56153009
  7. Pakkuja kannab kõik pakkumuse ettevalmistamisega ning esitamisega seotud kulud.
  8. Pakkumuse tähtaegse esitamise eest vastutab pakkuja.

# Nõuded pakkujale, pakkujate kõrvaldamine ja kvalifitseerimine

* 1. Hankijal on õigus kontrollida pakkujal kõrvaldamise aluste puudumist kogu riigihanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
  2. Pakkuja peab olema registreeritud äriregistris, tal peab olema vajalik pädevus teostada alusdokumentides märgitud töid või tal peab olema võimalik tugineda alltöövõtja(te) pädevusele.
  3. Pakkujal peab olema 2021 aasta keskmisena ja hankelepingu sõlmimise ajal ettevõttes tööl vähemalt 2 palgalist töötajat.
  4. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja riigihankest.
  5. Hankija kvalifitseerib pakkujad, kelle kvalifikatsioon vastab riigihanke alusdokumentides sätestatud kvalifitseerimistingimustele ja jätab kvalifitseerimata pakkuja, kelle kvalifikatsioon ei vasta riigihanke alusdokumentides sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja teabe põhjal.
  6. Kvalifitseerimata jäetud pakkuja ei osale edasises hankemenetluses.

# Nõuded pakkumusele, pakkumuste vastavuse kontrollimine

* 1. Nõuded pakkumusele on sätestatud RHAD dokumendis „Vastavustingimused“.
  2. Maksumuse vormil esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
  3. Alternatiivsete lahenduste või tingimusliku või osalise pakkumuse esitamine ei ole lubatud.
  4. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
  5. Hankija tunnistab pakkumuse vastavaks, kui see vastab RHAD-is sätestatud nõuetele ja kui selles ei esine sisulisi kõrvalekaldeid RHAD-is nimetatud tingimustest.
  6. Hankija lükkab pakkumuse tagasi, kui pakkumus ei vasta RHAD-is sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust RHAD-is esitatud tingimustele.
  7. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.

# Kõigi pakkumuste tagasilükkamise alused

* 1. Hankijal on õigus lisaks RHS § 116 sätestatud alustele lükata tagasi kõik pakkumused või mõne osa pakkumus igal ajal enne hankelepingu sõlmimist, kui:
     1. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel;
     2. ükski pakkumus ei vastanud hankija poolt esitatud tingimustele;
     3. riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või ebavajalikuks;
     4. on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks;
     5. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu.
     6. Hankijal puuduvad hanke täitmiseks eelarves vajalikud rahalised vahendid ja hankijal ei ole võimalik rahalisi vahendeid saada muul moel, näiteks kolmandate isikute kaudu.
  2. Hankija jätab endale õiguse lükata tagasi kõik esitatud pakkumused, samuti mõne hanke osa pakkumused, kui enne hankelepingu sõlmimist eduka pakkujaga selgub, et hankijal ei ole võimalik tagada hanke finantseerimist.

# Pakkumuste hindamine

* 1. Hankija hindab pakkumusi, mis on pakkuja poolt täidetud ja esitatud Pakkumuse vormil
  2. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
  3. Edukaks pakkujaks valitakse madalaima hinnaga pakkumus.
  4. Kui madalaima hinnaga pakkumusi on rohkem kui üks, siis valitakse edukas pakkumus, mis esitati Hankijale varem.

# Hankelepingu sõlmimise olulised tingimused

* 1. Hankija sõlmib hankelepingu igas hanke osas edukaks tunnistatud pakkujaga.
  2. Hankija teostab maksed tehtud tööde eest.
  3. Hankelepingu täitmise tähtaeg on kuus nädalat lepingu allkirjastamisest.
  4. Kui edukaks tunnistatud pakkuja võtab oma pakkumuse enne hankelepingu sõlmimist tagasi või ei allkirjasta hankija poolt saadetud hankelepingut hiljemalt 5 (viis) kalendripäeva jooksul pärast hankija poolt allkirjastatud lepingu saatmist, on hankijal õigus lähtuda RHS §-st 119, sh RHS § 119 lõikest 3.

# Muud sätted

* 1. Hankija jätab endale õiguse korraldada riigihange järjestikuste menetlusetappidena või otsustada etappide järjestus pärast pakkumuste esitamise tähtpäeva, sealhulgas:
     1. hinnata esitatud pakkumusi enne pakkujate suhtes kõrvaldamise aluste puudumise, kvalifikatsiooni ja pakkumuste RHAD-le vastavuse kontrollimist. Hankija jätab endale õiguse mitte teostada sisulist kontrolli hindamise voorus mitte edukaks osutunud pakkumuste vastavuse ja pakkujate kvalifikatsiooni ning kõrvaldamise aluste osas;
     2. kontrollida pakkumuste vastavust RHAD-is esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist. Hankija jätab endale õiguse mitte teostada sisulist kontrolli hindamise voorus mitte edukaks osutunud pakkujate kvalifikatsiooni ning kõrvaldamise aluste osas.
  2. Hankija jätab endale õiguse pidada riigihanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid RHAD-is nimetatud tingimustest. Läbirääkimiste voorude arv ei ole piiratud.
  3. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
  4. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
  5. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
  6. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.

**LISA**

Lisa 1 Pakkumuse vorm

Lisa 2 Hankelepingu projekt

Lisa 3 Fotod

Riigihanke eest vastutav isik: Ülar Kõrge, majandusnõunik